प्रभु के जन्मोत्सव से गूंज उठा चर्च
गुरुवार-शुक्रवार की रात प्रभु यीयु का जन्मोत्सव भक्ति भाव के साथ मनाया गया। चर्च में विशेष प्रार्थना हुई। रात 12 बजते ही ईसाई समाज के लोगों ने एक-दूसरे को गले लगाकर नए दिन की शुरुआत व क्रिसमस पर्व की बधाई दी। इस दौरान हैप्पी क्रिसमस और मेरी क्रिसमस की गंूज से चर्च गूंज उठा। इसके बाद समाज के लोगों ने केक भी काटा और जमकर अतिशबाजी की गई।
क्रिसमस पर्व मनाने के लिए ईसाई समाज के लोग शाम से ही सांची रोड स्थित संत फ्रांसिस चर्च में एकत्रित होने लगे थे। यहां पर प्रभु यीयु का जन्मोत्सव मनाने के लिए गौशाला की बनाई गई थी। क्रिसमस के चलते चर्च पर रंग,बिरंगी रोशनी की गई थी। साथ ही चर्च को खासा सजाया है। रात 12 प्रभु यीशु का जन्म होने पर कैंडल जलाकर चर्च परिसर में जुलूस भी निकाला गया। इस दौरान समाज के प्रभु यीशु को याद किया। चर्च के फादर फिलिप ने विशेष प्रार्थना कराई और लोगों को प्रभु यीशु के बताए रास्ते पर चलने के लिए समाज के लाेगों को प्रेरित किया।
इसके बाद चर्च में सांस्कृतिक कार्यक्रमों की प्रस्तुति दी गई। समाज के बच्चों ने रंगारंग सांस्कृतिक कार्यक्रम प्रस्तुत कर सभी का मन मोह लिया।इस अवसर पर संत फ्रांसिस कांवेंट स्कूल के प्राचार्य सिस्टर उदिया, जोर्ज डेविट, इलिम्मा इब्राहिम, थोमस डेविट सहित समाज के लोग बड़ी संख्या में उपस्थित रहे।
घर-घर पहुंच कर दी क्रिसमस की बधाई
शुक्रवार को क्रिसमस पर्व के उपलक्ष्य में ईसाई समाज के घरों में दिन भर चहल पहल बनी रही। अन्य धर्मो के लोगों ने इसाई समाज के लोगों के घर पहंुच कर शुभकामनाएं दी। इस दौरान लोगोंे को केक खिलाकर उनका मंूह मीठा कराया गया। दिन भर लोग एक दूसरे को शुभकामनाएं दी गई।
प्रभु यीशु के जन्मोत्सव पर चर्च में गाए केरोल सांग।
क्रिसमस
hin_Deva hin_Deva hin_Deva hin_Deva hin_Deva hin_Deva hin_Deva kas_Deva